
Κυριακή, 02 Αυγούστου 2026

ΔΕΛΤΙΟ ΤΥΠΟΥ

Επιχείρηση απεγκλωβισμού 12 ατόμων από τη θαλάσσια περιοχή παραλίας «ΠΡΟΣΗΛΙ» λόγω πυρκαγιάς στην περιοχή «ΠΟΡΤΟ ΓΕΡΜΕΝΟ» 


	Τις πρωινές ώρες την 31.07.2026, πραγματοποιήθηκε υπό τον γενικό συντονισμό του Υπουργείου Κλιματικής Κρίσης και Πολιτικής Προστασίας, του Ενιαίου Συντονιστικού Κέντρου Επιχειρήσεων και Διαχείρισης Κρίσεων (Ε.Σ.Κ.Ε.ΔΙ.Κ.) και του Κέντρου Επιχειρήσεων (Κ.ΕΠΙΧ.) του Λιμενικού Σώματος – Ελληνικής Ακτοφυλακής, επιχείρηση απεγκλωβισμού συνολικά δώδεκα (12) πολιτών από την παραλία «ΠΡΟΣΗΛΙ» Πόρτο Γερμενού, έπειτα από εκδήλωση πυρκαγιάς στην περιοχή «ΠΟΡΤΟ ΓΕΡΜΕΝΟ». Στην επιχείρηση συμμετείχαν συνολικά δύο (02) Περιπολικά σκάφη Λ.Σ.-ΕΛ.ΑΚΤ., ένα (01) Περιπολικό Πλοίο Λ.Σ.-ΕΛ.ΑΚΤ., δύο (02) Περιπολικά οχήματα Λ.Σ.-ΕΛ.ΑΚΤ. από ξηράς, καθώς και έξι (06) ιδιωτικά σκάφη.
	Ειδικότερα, κατόπιν ενημέρωσης της Λιμενικής Αρχής της Κορίνθου για την εκδήλωση της πυρκαγιάς, τέθηκε σε εφαρμογή το Τοπικό Σχέδιο Έκτακτης Ανάγκης. Με τη συνδρομή του Περιπολικού Πλοίου Λ.Σ.-ΕΛ.ΑΚΤ. απεγκλωβίστηκαν συνολικά δώδεκα (12) άτομα από παραλίες πλησίον λιμένα Πόρτο Γερμενού, τα οποία μεταφέρθηκαν με ασφάλεια στο αλιευτικό καταφύγιο Αλεποχωρίου. 
	Στην ευρύτερη περιοχή παραμένουν σε ετοιμότητα δύο Περιπολικά σκάφη Λ.Σ.-ΕΛ.ΑΚΤ. και ένα Περιπολικό όχημα από ξηράς για την παροχή συνδρομής, εφόσον απαιτείτο.

